Theia (hüpoteetiline planeet)

Theia on hüpoteetiline iidne planeedi massiga taevakeha. Hüpoteesi kohaselt eksisteeris see varases päikesesüsteemis ning põrkas hiiglasliku kokkupõrke hüpoteesi kohaselt löökkehana umbes 4,5 miljardit aastat tagasi kokku noore Maaga."The Theia Hypothesis: New Evidence Emerges that Earth and Moon Were Once the Same". The Daily Galaxy. 05.07.2007. vaadatud 13.11.2013.

 Nimi 
Hüpoteetiline planeet nimetati titaanide järgi Theiaks, kellele vanakreeka mütoloogias sündis kuujumalanna Selene.

 Hüpotees 
Hüpoteesi kohaselt oli Theia Maa troojalane ning see oli umbes sama suur kui Marss, diameetriga umbes 6000 kilomeetrit. UCLA uue uurimuse kohaselt, mis põhines Apollo missioonide  käigus Maale toodud kivimiproovidel, toimus Theia ja Maa vahel otsekokkupõrge.Nace, Trevor (30.01.2016). "New Evidence For 4.5 Billion Year Old Impact Formed Our Moon". Forbes. vaadatud 30.01.2016. Eelmise teooria kohaselt oli tegu ainult riivava kokkupõrkega. Mudelite kohaselt kogunes Theiast järele jäänud kiviräbu ümber Maa ja sellest moodustus Kuu. 

Mõned teadlased arvavad, et materjalist, mis paiskus Maa orbiidile, tekkis esialgu kaks kuud,Jutzi, M.; Asphaug, E. (2011). "Forming the lunar farside highlands by accretion of a companion moon". Nature 476 (7358): 69–72. Bibcode:2011Natur.476...69J. doi:10.1038/nature10289. PMID 21814278."Faceoff! The Moon's oddly different sides", Astronomy, august 2014, 44-49. mis hiljem ühinesid, vormides Kuu, mida me tänapäeval näeme. Kuid kahe Kuu hüpotees ei ole vajalik, et seletada erinevust Kuu kahe poole vahel (nähtav külg ja tagakülg). Theia teooria seletab ka seda, miks Maa tuum on suurem kui see peaks Maa suurusel taevakehal eelduste kohaselt olema. Hüpoteesi kohaselt segunesid Theia tuum ja vahevöö Maaga.

 Orbiit 
Teadlased on arvamusel, et Theia asus Maa-Päikese süsteemi Lagrange'i punktis L4 või L5. Sellisel juhul oleks Theia võinud kasvada potentsiaalselt Marsi suuruseks. Kokkupõrkekursile Maaga oleks ta kõige tõenäolisemalt sattunud Veenuse põhjustatud gravitatsiooniliste häirituste tõttu."STEREO Hunts for Remains of an Ancient Planet near Earth". NASA. 09.04.2009. vaadatud 13.11.2013.

 Kokkupõrge 
Suure kokkupõrke hüpoteesi kohaselt tiirles Theia ümber Päikese, umbes samal orbiidil, millel oli proto-Maa, jäädes lähedale Lagrange'i punktile L4 või L5 ning ta viidi sellelt orbiidilt välja Jupiteri ja/või Veenuse gravitatsioonilise mõju tõttu. Seetõttu põrkasid Theia ja Maa kokku.

Algselt oli hüpotees selline, et Theia põrkus Maaga riivamisiReufer, Andreas; Meier, Matthias M.M.; Benz, Willy; Wieler, Rainer (2012). "A hit-and-run giant impact scenario".Icarus 221 (1): 296–299. arXiv:1207.5224. Bibcode:2012Icar..221..296R. doi:10.1016/j.icarus.2012.07.021., mille tulemusel paiskus kosmosesse tükke nii proto-Maast kui ka Theiast. Seejärel need tükid vormisid ühe keha, millest sai Kuu või tekkis kaks kuud, mis lõpuks ühinesid üheks. Selle hüpoteesi kohaselt oleks Theia otsekokkupõrge proto-Maaga  hävitanud mõlemad planeedid ning selle tulemusel oleks tekkinud lühiajaline teine Asteroidide vöö Veenuse ja Marsi orbiitide vahele.

2016. aasta jaanuaris avaldatud tõendite kohaselt oli tegemist kindlasti otsekokkupõrkega ning Theia jäänused on leitavad nii Maalt kui Kuult.Wolpert, Stuart (28.012016). "Moon was produced by a head-on collision between Earth and a forming planet". UCLA newsroom. UCLA.

 Kuu päritolu teooriad 
Kuult kaasa toodud kivimiproovide analüüsid näitavad, et need on koostiselt maakoorega väga sarnased. Kuu moodustanud materjal on seega tõenäoliselt pärit Maalt.Herwartz, D.; Pack, A.; Friedrichs, B.; Bischoff, A. (2014). "Identification of the giant impactor Theia in lunar rocks".Science 344 (6188): 1146–1150. Bibcode:2014Sci...344.1146H. doi:10.1126/science.1251117.Meier, M.M.M.; Reufer, A.; Wieler, R. (2014). "On the origin and composition of Theia: Constraints from new models of the Giant Impact". Icarus 242: 316–328. arXiv:1410.3819. Bibcode:2014Icar..242..316M.doi:10.1016/j.icarus.2014.08.003.

Tänapäeva astronoomia algusajast peale on Kuu päritolu kohta välja käidud vähemalt neli hüpoteesi:

 Üks taevakeha poolitus Maaks ja Kuuks.
 Kuu sattus mujalt Maa gravitatsioonivälja.
 Maa ja Kuu tekkisid ühel ajal protoplanetaarsest kettast.
 Theia stsenaarium (selgitatuna siinses artiklis).

 Vaata ka
 Hiigel-kokkupõrke hüpotees

 Viited 

Kategooria:Kuu
Kategooria:Päikesesüsteem